Neblogai išsianalizavai situaciją, kas tai per internetinis vaikinas, ką mergina žino apie jį. Uždavinėjai daug klausimų, tikslinaisi, tačiau pritrūko atspindėjimų, apibendrinimų, ką išgirdai - todėl kartais pokalbis pradėdavo skambėti kaip apklausa. Svarbu, kad pradėjus kalbėti apie pasimatymą supažindinai su rizikomis, kad svarbu, jog pasimatymas būtų viešoje vietoje, dienos metu. Gal kiek per daug aktyviai kalbinai, kad kartu būtų draugė (gal pakanka, kad ji ne dalyvautų kartu, o būtų, pvz., prie kito staliuko kavinėje). Saugumas yra svarbu, tačiau taip pat svarbu ir pasidžiaugti merginos simpatija, nes iš šio pokalbio vaikas liko dar labiau sunerimęs ir išsigandęs. Mergina kalbėjo, kad nerimauja prieš pasimatymą, tai čia buvo svarbu kalbėtis apie jos jausmus, nerimą, iš kur ir apie ką jis. Tuomet ir kalbėti užduodant klausimus, kur ir kaip vyks pasimatymas, ar yra planas - ir, svarbiausia, ko norėtų ji, ar šis planas jai patinka ir pan. Ačiū už pokalbį ir sėkmės toliau!