Ačiū tau už superviziją apie artimo priklausomybę. Gražiai raginai ir kvietei vaiką į pokalbį, užtikrinai konfidencialumą. Gerai formuluoji klausimus. Vis tik, raginu daugiau naudoti atspindėjimų tarp klausimų, neskubėti, kad pokalbis nevirstų apklausa. Atidžiau įsiklausyk ką einamu momentu tau sako vaikas ir stenkis ta tema atliepti. Tokiuose pokalbiuose ypač svarbu suteikti kuo daugiau palaikymo ir supratimo, nes vaikams išties sunku susidūrus su artimo žmogaus priklausomybe. Svarbu mažinti vaiko atsakomybę už tėvus – jie nėra atsakingi už pagalbos tėvams suorganizavimą, todėl darbo paieška arba kreipimąsis į anoniminių alkoholikų grupes tikrai nėra vaiko atsakomybė. Kaltės mažinimas šiame pokalbyje gali būti kartojamas net kelis kartus. Dar svarbu tokiame pokalbyje pabandyti surasti vaikui saugią aplinką ir suaugusiuosius, kurie galėtų vaikui padėti. Paminėti vaikams apie Pagalbos vaikams liniją. Sėkmės!