Labai švelnus, ramus, nuoseklus pokalbis. Ramiai buvai su vaiku, tyrinėjai situaciją, skatinai kalbėti, pasipasakoti, pokalbį vis kreipei į vaiką, į vaiko situaciją. Stipru, kad naudoji daug atspindėjimo, normalizavimo, supratimo. Šiame pokalbyje būtų padėję, jeigu būtum įgarsinęs daugiau atjautos, pvz.: "Suprantu, kad gali būti liūdna.", "Įsivaizduoju, kaip nemalonu, kai artimiausi žmonės tave visaip pravardžiuoja", "Užjaučiu, kad turi tai patirti" ir pan. Dauguma tavo klausimų yra puikūs: atviri, tikslūs, aiškūs, tačiau pasitaikė spėliojimų, pvz.: "Gal tau kažkas taip sako, ar tu pati taip sugalvojai?" Tokių formuluočių stengiamės vengti. Ir dar pokalbyje būtų padėję, jei daugiau apie jausmus kalbėtum, pvz.: kas padeda išbūti kylančius jausmus, kaip mergaitė juos išreiškia, kaip norėtų kad būtų ir pan. Apibendrinant noriu pasakyti, kad tau puikiai sekasi, taip ir toliau!