Gražiai maloniu balsu pradedi pokalbį ir empatiškai užduodi klausimus, džiugu, kad nemažai atvirų klausimų. Pokalbyje naudoji atspindėjimų ir apibendrinimų – jie tikrai padeda kalbėtis. Netekčių temoje gali norėtis greičiau iš to išeiti ir duoti vaikui optimizmo ar tikrai kažkaip pradžiuginti, bet svarbu tikrai leisti tam būti, pabūti su tuo kas kyla, neieškoti sprendimų, nenuskubėti į naujus gyvūnų pirkimus kai vaikas dar nepasiruošęs. Pabaigoje vartojame paprastą „iki“ ar pan., vengiame oficialumų, galima pridurti, kad „kai norėsi pasikalbėti vėl gali čia paskambinti“. Taip pat smagu, kad tau teko pasėdėti vaiko kėdėje ir patyrinėti kaip vaikas gali jaustis bei ką girdėti pokalbyje.