Prakalbinai vaiką ir užmezgei ryšį. Tinkamai formuluoji klausimus, skatini vaiką kalbėti, tačiau kalbant tokia jautria tema kaip išprievartavimas: "džiugu, kad daliniesi su manimi tuo" nėra itin jautri frazė, verčiau ją keisti padėka: suprantu, kaip tau nelengva, bet noriu padėkoti, kad daliniesi tuo su manimi ir nelieki viena. Taip pastiprinant ir paskatinant vaiką kalbėti. Itin svarbu, kad net kelis kartus nuiminėjai nuo merginos kaltę, komunikavai, kad su ja niekas neturėjo teisės taip pasielgti (šiuo atveju "neturi teisės" kiek per švelnu, keistina būtų į: pasielgė neteisėtai, nusikalstamai.) Iškarto sureagavai į užuominas apie savižudybę bei nepasimetei. Tyrinėjai riziką, mintis. Čia svarbu taip pat užsitikrinti vaiko saugumą šią akimirką, pokalbio metu, be to ištransliuoti, kad savižudybė - nėra išeitis. Vertinga tokiuose pokalbiuose labiau išryškinti skambinančiojo ambivalenciją, kas paprastai padeda susivokti, jog norima ne mirties, o nebejausti sunkių jausmų šią akimirką.