Girdint pašalinius garsus, trukdančius kalbėtis, išgirsti vaiką, būtina tai įvardinti, pasiūlyti pasitraukti į ramią vietą. "Girdžiu, kad šalia tavęs kažkas kalba/verkia/groja/dainuoja ir pan. todėl man sunku tave girdėti. Vaikų linijoje mes kalbamės su vaiku, kuomet jis būna vienas ir yra pasiruošęs kalbėtis. Ar galėtum pasitraukti į ramią vietą?"
Jeigu toliau girdime, kad situacija nesikeičia, tai įvardiname: "Girdžiu, kad tu ir toliau esi ne vienas/kažkas šalia verkia/dainuoja ir pan. ir mūsų pokalbis nevyksta"
Jeigu ir po antro perspėjimo situacija nepasikeičia, tai įvardiname ir atsisveikiname su vaiku, pasakome, jam, kad jis galės paskambinti tuomet, kai bus pasiruošęs kalbėtis. Pvz.  "Mūsų pokalbis ir toliau nevyksta, tu esi su draugais todėl mes negalėsime pasikalbėti. Gali paskambinti, kai būsi vienas ir norėsi pasikalbėti, o dabar atsisveikinu ir sakau iki".