Tikrai stiprus pokalbis, pripildytas labai nuoširdžios užuojautos dėl sudėtingos merginos situacijos. Tavo kalbėjimo būdas, tempas, atliepimas vaikui buvo puikus išbuvimo su vaiku pavyzdys, kai tikrai nėra nei ką patarti, nei kaip paguosti. Puikiai tyrinėjai ir pačią situaciją, ir vaiko jausmus. Verta kiek atsargiau išryškinti viltį, kad gal viskas bus gerai, gal dar ne vėžys arba mergina pasveiks nuo jo lengviau. Geriau realistiškai remtis į pačią situaciją ir tiesiog išbūti su vaiko jausmais. Taip pat verta vaiką pastiprinti pasidalinant, kad paprastai susidūrus su sunkia liga artimi žmonės ir draugai ne nusisuka, o atvirkščiai - būna dar artimesni.