Norisi pasidžiaugti, kad tokioje sudėtingoje temoje išbuvai, struktūruotai neskubėdama vedei mergaitę, jautriai reagavai kiekviename žingsnyje. Išties, problemos "svoris" didžiulis, tad pokalbyje visi palaikymo mechanizmai turi veikti didesniu pajėgumu. Dar daugiau supratimo: tikiu, kaip neramu; galiu tik įsivaizduoti, ką išgyveni; numanau, kaip sunku. Dar daugiau erdvės išsakyti kuo daugiau slegiančių minčių ir jausmų, prie kiekvieno jų nebijoti sustoti, net pakartoti: nerimauji, kad būsi nereikalinga; bijai likti nenormali, gąsdina, kad būsi subjaurota, baiminiesi amžinai likti viena; girdžiu, kaip bijai mirti. Tiesiog pabūti kartu, kai taip sunku būti – tą ir darei. Ačiū tau.