Tai buvo pirmasis Tavo pokalbis apie savižalą, todėl natūralu, kad buvo jaudinimosi. Bet prakalbinai merginą, palaikei, dėkojai, kad skambina ir dalinasi, sakei, kad nėra psichė ir savižala nėra jokia priežastis ją taip vadinti, rūpinaisi, kaip mergina jaučiasi. Kai vaikas pasakoja apie savižalą, tokiame pokalbyje svarbu iš karto budriau reaguoti į bet kokius garsus, svarbu aiškintis, kur yra priemonės, tartis, kad vaikas savęs nežalotų pokalbio metu. Taip pat padėtų, jei daugiau erdvės suteiktum vaikui, klaustum po vieną klausimą ir klausimai būtų atviri. Vaikas galėtų išsikalbėti, o Tu geriau suprastum situaciją. Taip pat padėtų labiau gilintis į tai, ką pasakoja vaikas, ir nesubėti prie sprendimų. 