Puikus pokalbis, tokių Vaikų linijoje norisi kuo daugiau. Suteikei daug erdvės ir laisvės vaikui kalbėti ir galvoti pačiam. Taikliais apibendrinimais ir meistriškais klausimais rodei ir palaikymą, ir susidomėjimą. Vienu metu pažėrei daug gerų klausimų vieną po kito, galima buvo kiekvieną jų išnagrinėti kaip atskirą alternatyvą. Situacijos analizei galėjo padėti konkrečių minčių ir jų kitimo nagrinėjimas "kaip seniai sprendi šį klausimą", "kas sukėlė pirmąsias abejones", "kokie mamos argumentai", "kiek jie tau priimtini", "kas pasikeitė, kai pradėjai abejoti", "kas pasikeistų, jeigu žinotum tiesą" ir pan. Dar kartą noriu pasidžiaugti tavo puikiais pokalbiais. Sėkmės budėjimuose!