Viso pokalbio metu jautėsi ramybė, nors, kaip ir pati minėjai, jautei vaiko spaudimą patvirtinti, kad jis elgiasi tinkamai. Informavai vaiką apie narkotikų vartojimo žalą ankstyvame amžiuje, tik čia dar norėjosi, kad informuotum vaiką ir apie tai, jog narkotinių, psichotropinių medžiagų vartojimas paprastai ilgainiui gali sukelti ir priklausomybę, o ar priklausomas jau esi šiuo metu atsakyti galėtų nebent tik specialistas. Kaip įsivaizduoji elgtumeisi sužinojęs, jog esi priklausomas? Kaip jaustumeisi? (galėtų būti viena pokalbių tąsų, situacijos gilinimo linijų). Puikiai formuluoji klausimus, girdi vaiką stengiesi atreaguoti į tai, ką jis pasako. Norėtųsi, kad įsijungtų daugiau tavo smalsumo ir pagilintum situacijos ir vaiko jausmų tyrinėjimą. Plačiau žinant apie vaiką supančią aplinką, kaip viskas prasidėjo, kaip jis jaučiasi atitinkamais momentais ar erdvėse, būtų tau pačiai paprasčiau pokalbio pabaigoje tyrinėti ir alternatyvas bei struktūruoti pokalbį.