Pokalbis atrodė, kad susidarė iš dviejų skirtingų dalių. Pradžioje kontaktas buvo geras, pavyko paskatinti kalbėti, tačiau po klausimo "ką tu galvoji tau reikėtų pakeisti?" skambinančioji ėmė pykti. Šioje vietoje būtų buvę svarbu nuimti kaltę, kad netinkamai elgiasi klasiokai, nes jie tyčiojasi. Tu gerai pagavai, kad skambinančioji yra supykusi, netgi įsiutusi, bet ne tik ant klasiokų, o ir tavęs. Manau, kad šitą pyktį atspindėjus ("panašu, kad mano klausimas tave supykdė" arba "girdžiu, kad dabar pyksti"), pokalbis būtų galėjęs tęstis.