Empatijos sunku išmokti, ji taip natūraliai iš tavęs sklinda, todėl pokalbis pavyko. Kilo tam tikras sunkumas tyrinėti situaciją, nes mergina pasakė, nenorinti detaliau kalbėt, bet galima empatiškai palaikant po truputį sužinoti daugiau - tai koks gi ūgis, svoris, laikotarpis, patyrinėti tuos valgymo įpročius, kaip jie keitėsi ir kokius jausmus tai sukelia. Išsiaiškinti kada būna sunkiausia, kada labiausiai pajunta nepasitikėjimą, kas paskatino būtent šiandien pasikalbėti. Vertinga suprasti merginos lūkesčius ir kokius grožio standartus ji turi susikūrusi, o taip pat kalbėtis ir apie savivertę, ne tik mūsų išvaizda lemia gerą savijautą, draugų kiekį ir galimybę kurti romantiškus santykius. Vetinga atspindėti ir tai, kad niekas tiesiogiai jai neįvardina kritikos -tai tik jos pačios savęs įvertinimas. Džiaugiuosi, kad klausi jausmų ir moki juos natūralizuoti, palaikyti, gražiai įvardinai, kad iš principo taip būna augant. Sėkmės!