Noriu pagirti už tai, kad seksualinės prievartos temoje tavo vedamas pokalbis turėjo pagrindinius akcentus - didžiulį jaučiamą mergaitės palaikymą, jautrų reagavimą, saugumo įvertinimą, kaltės ir gėdos nuėmimą, patėvio veiksmų neteisėtumo atskleidimą, atsvaros santykyje su mama ieškojimą. Net jei vaiko amžius ir jaunas, tema itin jautri, prievartos temoje kviečiu dar ryžtingiau naudoti žodžius nusikaltimas, seksualinė/fizinė prievarta ar smurtas, tave skriaudžia ir tai privalo kuo skubiau liautis ir pan. Gražiai vedei mergaitę link to, kad verta pasikalbėti jai su mama, net jei kyla baimė, jog mama nepatikės. Tokiose situacijose pravartu vaikui taip pat užsiminti ir apie kreipimosi į PVL galimybę, nurodant, jog pagalba reikalinga ir jai, ir jos mamai. Taip pat primenu, kad vaikui teiraujantis pokalbio pradžioje apie ką galima kalbėtis VL, vaiką informuoja, kad kalbėtis galime absoliučiai apie bet ką.