Gražiai tyrinėjai situaciją, jausmus, atspindėjai juos. Svarbus buvo pasitikslinimas, ar mergina yra saugi šiuo metu, kokie yra sužeidimai. Kalbant apie merginos mamą klausimus „Kokia yra tavo mama, ką ji veikia“ reikėtų keisti klausimais apie merginos santykį su mama. Svarbus buvo pasakymas, kad mama neturi teisės skriausti merginos, tačiau čia pat nuskambėjęs mamos teisinimas, kad „ji gal buvo susijaudinus“ ir vėlesni siūlymai merginai „ramiau pakalbėti“ skambėjo kaip tam tikras kaltinimas pačiai merginai, kad ji yra kalta dėl konflikto. Smurto pokalbiuose vaikui išreiškiame visišką palaikymą. Vėliau bandei surasti merginos aplinkoje suaugusiųjų, kurie galėtų jai padėti. Tačiau siūlyčiau neskubėti siūlyti variantų ir įsiklausyti, kad merginai neatrodė priimtini variantai pakalbėti su auklėtoja ar psichologe mokykloje. Jei prievartos situacijose pajautei, kad situacija rimta ir nuolat pasikartojanti, siūlyčiau tokiu atveju vaikui pristatyti VTL ir, vaikui sutikus, nukreipti ten. 