Skambučiai, kai vaikai išdykauja, manipuliuoja ar elgiasi agresyviai taip pat turi turėti savo struktūrą kaip ir konsultaciniai pokalbiai vaikui svarbia tema. Juose labai svarbu pamėginti užmezgti kontaktą, patyrinėti situaciją, tačiau tau sekėsi sunkokai tą daryti. Skubėjai pokalbius užbaigti, nors juos tikrai buvo galima pratęsti klausiant, kas vaikui nutiko, kad taip kalba, kaip jaučiasi, kai aplink ateiviai laksto. Situacijos tyrinėjimas parodytų, kad girdi vaiką, kad tau jis svarbus. Suprantu, kad kartais gali erzinti, kai vaikai išdykauja, arba klausinėja keistų ar neįprastų dalykų, tačiau daugiau empatijos suteiktų pokalbiui pozityvumo, jautrumo, o situcaijos tyrinėjimas - nuoseklumo. Džiugina, kad stengiesi teisingai formuluoti klausimus, panaudoji atspindėjimus, tačiau siūlau "nenurašyti" vaikų per greitai, o pabandyti juos prakalbinti. 