Pokalbyje pavyko prakalbinti merginą, ištyrinėti, kad ketina eiti ne šiaip į pasimatymą, o su menkai pažįstamu vaikinu, identifikuoti grėsmę ir tą iškomunikuoti merginai. Tačiau pokalbiui padėtų, jei ne stotum į griežtą suaugusiojo poziciją, bet išliktum draugo pozicijoje ir pačiam vaikui leistum pajausti, kad gal ir ne visai saugi situacija, užduodama klausimus - ar jie turi bendrų pažįstamų, ką žino apie draugą, kokias nuotraukas matė soc. tinkle, apie ką kalba su juo... Tada vaikas jau kitaip reaguotų ir į Tavo pasakymą apie tai, kad situacija nėra saugi. Taip pat tokiose situacijose galima pagalvoti ir kitų alternatyvų, jei dėl saugusiojo vaikas labai kategoriškas - gal draugė, gal vieša vieta, kur būtų daug žmonių.