Sveikinu su pirmuoju pokalbiu, jautėsi tavo nuoširdus noras kuo geriau suprasti vaiką ir jam padėti. Tau gerai sekasi naudoti atspindėjimus, tik paieškok įvairesnių formuluočių (girdžiu, sakai, supratau, minėjai kad...). Po atspindėjimo nėra būtina užduoti klausimą, galima padaryti tylos pauzę, vaikas pats sureaguos. Taip pat svarbu atspindėti faktus, bet ne savo išvadas pvz. po frazės "visi draugai turi merginą", netinka  atspindėti: " girdžiu tau svarbu turėti merginą". Tai dar nereiškia, kad ir paskambinęs vaikas tikrai to nori - pirma reikia tikslintis. Taip pat kviečiu daugiau skirti dėmesio situacijos analizei - kada ėmei apie tai galvoti, iš kur draugai susirado merginas, kuo tau pačiam svarbu turėti merginą. Galiu pagirti už jausmų natūralizavimą, ateityje mėgink plačiau juos tyrinėti (kada šis jausmas sustiprėja, koks tas jausmas, ką darai kai taip jautiesi ir t.t.). Sėkmės mokantis!