Džiugina tavo natūralumas pokalbyje: žodžiuose, intonacijose, reakcijose. Naudoji savas frazes, atvirais klausimais skatini vaiką pasakoti, gražiai tyrinėjai situaciją, kaip senelis neša dovanas, kaip vaikas patiekia sausainius. Pats minėjai, kad norėjosi vaikui pasakyti, kad senelio nėra - džiugu, kad mėginai nuo to "išsisukti". Kaip ir kitose temos, svarbu vengti pokalbių apie save (ar tiki seneliu, ar tėvai tau dovanojo ir t.t.) ir sugrąžinti vaiką į pasakojimą apie jį, detaliau tyrinėjant, kaip jis mano, kaip reagavo, kai draugai sakė, kai matė popierių pas mamą, apie ką kalbėjo telefonu su seneliu ir pan. Ir labai svarbu girdėti vaiko emocijas bei jas atspindėti - pokalbyje vaikas demontravo daug džiugesio, suirūpinimo, nerimo - tai puikios temos pokalbio vystymui.