Sveikinu su puikiai pavykusiu pokalbiu, kuriame buvo visko – daug empatijos ir jausmų tyrinėjimo, gražių atspindėjimų ir natūralizavimų, visiško palaikymo ir vaiko saugumo užtikrinimo. Tema apie priklausomybes ir vaiko nepriežiūrą reikalauja daug atidumo iš konsultanto ir tau šauniai pavyko pastebėti visas iš vaiko gautas užuominas apie tėvų girtavimą, mergaitės ir jos sesers nepriežiūrą. Tavo puikūs, savalaikiai klausimai padėjo vaikui išsipasakoti ir išsamiai ištyrinėti situaciją. Viso pokalbio metu jautėsi, kad jauti pokalbio struktūrą ir kontroliuoji pokalbio eigą. Jei sugebėtum save pristabdyti ir pokalbyje darytum daugiau pauzių, prisitaikytum prie vaiko kalbėjimo manieros ir emocijų, pokalbis būtų idealus. Sėkmės finišo tiesiojoje!