Šiltas ir pakankamai sklandus pokalbis su patyčias patiriančiu vaiku. Stipriosios pokalbio pusės buvo įsiklausymas, situacijos analizės derinimas su jausmų tyrinėjimu, atviri klausimai, reagavimo į patyčias būdų vaikui įvairovė. Kiek anksčiau norėjosi išgirsti kaltės nuėmimą nuo vaiko, aiškų pasakymą, kad skriaudėjai elgiasi netinkamai. Apie jausmus teiravaisi, bet jie labai susivedė į vienintelį tavo apibendrinimą "liūdna" - paieškok šiam žodžiui alternatyvų, taip pat verta teirautis apie jausmus skirtingose situacijose. Patyčių temoje taip pat labai vertinga vaikams patvirtinti, kad kiekvienas turi teisę būti toks, koks yra, atrodyti taip, kaip jis pasirenka. Galėjai dar kiek giliau paanalizuoti, kaip vaikas jaučiasi šeimoje ir kur yra jo pozityviosios atsvaros (kokios veiklos bei užsiėmimai). Puikiai pateikei reagavimo į patyčias būdus, jei kitą kartą vėl vaikas tarsi nieko nepriims - tiesiog tą ir atspindėk jam.