Kupinas empatijos pokalbis. Nuo pat pokalbio pradžios buvai pokalbyje girdėjai, ką vaikas sako ir reagavai puikiai pritaikydama atspindėjimus. Pokalbyje buvo daug palaikymo vaikui, dėkojai, kad jis dalinasi, užjautei, ką jam tenka išgyventi, įvardijai, kad niekas neturi teisės su juo taip elgtis. Kad pokalbis būtų gilesnis reikėtų neskubėti prie sprendimų ir neieškoti alternatyvų, svarbu išbūti su vaiku, aiškinantis, kas jam padeda išbūti, ieškant stipriųjų jo pusių, pomėgių, veiklos, kur jaučiasi gerai. Svarbu pokalbio metu nekaltinti vaiko tėvų, o neutraliai įvardyti, kad niekas neturi teisės vaiko skriausti ar menkinti. Tavo stiprioji pusė yra empatija, stengiantis daugiau tyrinėti vaiko situaciją, pokalbis būtų gilesnis. Vis dar pasitaiko dvigubų ir trigubų klausimų. Formuojant klausimus reikėtų neskubėti, apsistoti ties vienu klausimu. Linkiu daugiau tyrinėjančių pokalbių, sėkmės!