Pokalbis su nėščia mergina buvo ramus, supratingas. Naudoji daug atspindėjimų, juos labai gerai formuluoji, taip pat stengiesi vaikui užduoti kuo atviresnius klausimus, kartais kiek stringi su jų formuluotės įvairove (pvz dažnai vartoji "kas tave verčia manyti...?", gali pabandyti keisti "iš kur kyla mintys...?, koks patyrimas/patirtis rodo, kad...? ir pan.). Džiugu, kad merginos situacijos niekaip nedramatizavai, priėmei labai natūraliai, be jokių nuostatų apie atsitiktinį, nesaugų seksą. Puikiai ėjai link bandymo parodyti, kad nėštumo nutraukimas be medikų gali būti pavojingas sveikatai, kad ne visi žmonės smerkia nėščias merginas, bandei klausti ir kelti merginos abejonę, ar tikrai nėštumas viską sugadintų. Labiausiai pokalbiui pritrūko jausmų atskleidimo, atitinkamai ir jų natūralizavimo.