Pokalbis buvo šiltas, jautėsi tavo rūpestis, draugiški pasidalinimai su mergina, kuri nerimauja dėl pirmojo pasimatymo, patikinimai, kad mergina neprivalo daryti nieko, ko pati nenori. Taip pat labai svarbu, kad aptarėte ir galimų grėsmių bei saugumo dalykus: klausei, ar mergina su internetiniu draugu turi bendrų pažįstamų, informavai, kad vertėtų susitikti viešoje vietoje. Tokio tipo pokalbyje taip pat pravartu informuoti vaiką, kad susitikti su internetiniu draugu nereikėtų be suaugusiojo palydos. Pokalbio metu darei apibendrinimus, tikslinaisi, skatinai merginą kalbėti, tik „kodėl“ klausimus reikėtų keisti (Kodėl bijai? Kodėl neramina? į Ko konkrečiai bijai? Kas neramina?).