Gilinaisi į situaciją ir į tai, ką vaikas jau yra išbandęs, puikūs atviri klausimai, skatinantys vaiką galvoti: "Papasakok, kaip merginas susirado tavo draugai, ką manai jeigu kartu nueitumėte su draugais/ kartu leistumėte laiką?" Klausiame, kokius dar būdus pats vaikas žino, ir kurie jam atrodo priimtiniausi/patraukliausi. Atspindime vaiko nerimą, susirūpinimą ir baimę: "Suprantu tave, kad gali būti sunku ir nedrąsu pradėti bendrauti su patinkančia mergina". Galime pasidomėti ar yra konkreti mergina, kuri jam patinka. Galite kartu paieškoti veiklų/vietų, kur vaikinas galėtų sutikti merginą - ką vaikas mėgsta veikti, kokius būrelius lanko, kaip ir kur leidžia laisvalaikį. Taip pat nespaudžiame vaiko priimti sprendimą čia ir dabar - pasirinkti vieną būdą. "Gali būti sunku apsispręsti ir sugalvoti". Apibendriname pokalbį, visus būdus, ką su vaiku apterėte ir kviečiame vaiką pasirinkti jam tinkamiausią tuomet, kai jis bus tam pasiruošęs.