Pokalbį vedei labai nuosekliai, neskubėdamas, duodamas erdvės vaikui po truputį atsiverti šioje jautrioje temoje. Tuo pačiu atsargiai tikslinaisi vaiko sunkiai įvardijamus dalykus (Ar galėtum pasakyti, kas yra „tai“?; Ką turi omenyje sakydama „lenda“?). Ateityje tyrinėjant situaciją, kai kalba eina apie nevienkartinį įvykį, vertinga pasigilinti ir pakalbėti su vaiku apie konkretų/pastarąjį atvejį (Kada paskutinį kartą jis su tavimi taip elgėsi? Papasakok plačiau, kas tą kartą vyko?). Taip pat, kalbant fizinės prievartos tema, labai svarbu išsiaiškinti, kada paskutinį kartą tai vyko ir tam, kad galėtume įvertinti vaiko saugumą (jei tai įvyko ką tik, galbūt reikalinga med. pagalba). Puiku, kad prisiminei ir pasakei vaikui, kad prievarta yra nusikaltimas, nuėmei kaltę, tik ateityje skatinčiau tai padaryti pokalbyje anksčiau. Bendrai vertinant labai jautriai ir empatiškai išbuvai šioje nelengvoje temoje, ačiū tau už tai. 