Ačiū, Laurynai, už labai gražų, labai šiltą pokalbį. Nors vaiko „užklausa“ vis sukosi aplink sprendimus, tau pavyko atverti erdvę vaiko kūrybiškumui, paskatinti jį išsakyti savo mintis. Tuo pačiu jautėsi ir tavo nuoširdus noras padėti vaikui. Labai gražiai, taikliai, bet kartu ir nešabloniškai formuluoji klausimus, natūraliai vedi vaiką per pokalbį. Šaunu, kad netgi tokiame „sprendimų“ pokalbyje nepamiršai patyrinėti ir vaiko jausmus, tinkamai juos atspindėjai ir natūralizavai, rodei daug empatijos. Tikrai puikiai pavykęs pokalbis, sveikinu!