Tikrai tobulai užmezgei pokalbį - brėžei ribas, tikslinaisi kokia tai situacija, reagavai į jausmus, kantriai privedei iki esminių detalių. Pokalbio viduryje nagrinėdama situaciją kiek pametei jausminę dalį, todėl primenu kaip svarbu ją išlaikyti viso pokalbio metu. Taip pat kviečiu naudoti daugiau atspindėjimų, kurie padėtų vaikui išgirsti savo paties situaciją ir išgyvenamus jausmus, o juos išgirdusi nepamesk - natūralizuok, parodyk, kad vaikas turi teisę taip jaustis. Labiausiai atkreipk dėmesį į empatiją t.y. kuo dažniau pasakyk užjaučiu, suprantu, kad nelengva, tikiu, kad prirekė drąsos, dėkoju, kad daliniesi, apgailestauju, kad tenka tai patirti. Ir formuluotę "negali taip elgtis" keičiam į "neturi teisės". Jaučiu kryptingas pastangas, dėmesingumą, sėkmės ir toliau!