Pokalbyje vaikui užtikrinai dėl konfidencialumo, “viskas ką pasakysi liks tik tarp tavęs ir vaikų linijos”.  Pokalbį pradėjai labai stipriai atvirais klausimais klausei apie situaciją, jausmus, tačiau vėliau nustojai analizuoti situaciją, bei jausmus. 
Daug dėmesio skyrei įvardinimui, kad vaikas nėra kaltas dėl patiriamos prievartos, tačiau derėtų pakeisti “neturėtum jaustis kalta” į “Natūralu, kad tau kyla gėdos ir kaltės jausmas, tačiau tu nesi kalta dėl patirto išprievartavimo. Tai ką tau padarė tas vaikinas yra nusikaltimas”
Didesnį dėmesį skirk jausmų tyrinėjimui, bei situacijos analizei. Tau gali padėti tokie klausimai: “Kas tau padėjo ištverti dvi dienas?”, “Kam pasakojai apie išprievartavimą?”, “Papasakok daugiau iš kur kyla kaltės jausmas?” ar kiti atviro pobūdžio klausimai. Natūralu, kad kai jaučiamės nejaukiai sudėtingoje situacijoje norime nuskubėti ir pabėgti iš jos kuo greičiau, tačiau neskubėk ir pabūk su vaiku jo jausmuose, padėk jam juos suprasti.