Empatiškas pokalbis, tyrinėjantis ir situaciją, ir jausmus. Buvo kilęs labai didelis noras iš karto spręsti ir aiškintis, kaip atšaukti, kokiu adresu vaikas užsisakė narkotikus ir pan., bet tą norą greit suvaldei :) Ir tada jau tiesiog buvai su vaiku. Tyrinėjant situaciją, dar buvo galima aptarti, kaip viskas buvo, kaip į visą tai reaguoja draugai, ką jis kalbėjo su jais, kaip mama reagavo / reaguos, kai pamatys nuo kortelės nurašytus pinigus. Taip pat vaikinas labai daug kartų minėjo savo svajones. Buvo galima patyrinėti kartu su juo, kokios yra tos svajonės, kaip jis įsivaizduoja savo ateitį. Taip pat galima labiau detaliau patyrinėti ir vaikino svarstytas alternatyvas  - kaip būtų, jei nueitų paimti siuntinio, kaip būtų, jei kažkas kažko paklaustų, ką jis sakytų, kaip jis pasekmes įsivaizduoja, iš kur apie jas žino, ar tai patikimas šaltinis, ar vis tik gali būti ir kitaip. Šaunuolė, sėkmės toliau!