Ramus, nuoseklus pokalbis. Gražiai formulavai klausimus ir užjautei vaiką. Patyčių, prievartos ir smurto pokalbiuose svarbu akcentuoti, kad niekas neturi teisės iš niekieno tyčiotis, užgaulioti ar įžeidinėti. Tai galima pakartoti kelis kartus, kad vaikas tikrai išgirstų ir išdrįstų kreiptis pagalbos dėl patiriamų patyčių. Ši frazė įgalina. Pokalbyje tikrai girdėjai vaiko jausmus, tačiau pati apie jausmus dar mažai klausi, todėl rekomenduoju ateityje pabandyti dažniau į tai atkreipti dėmesį. Kuomet patyčios yra ilgalaikės, svarbu vaiką informuoti, kad vienas jis su jomis nesusitvarkys, būtina suaugusiųjų pagalba ir palaikymas. Sėkmės!