Kalbant su vaiku apie priklausomybes tau puikiai pavyko užmegzti kontaktą su vaikais, trumpai, bet aiškiai papasakojai kam skirta VL ir padrąsinai vaiką kalbėti apie savo sunkumus. Džiaugiuosi, kad nenuskubėjai atsakyti į vaiko klausimą apie narkotines medžiagas, bet patyrinėjai ką pats vaikas apie tai žino. Tokiuose pokalbiuose svarbu suteikti adekvačią informaciją apie priklausomybes ar narkotines medžiagas, tačiau stengtis negąsdinti skambinančiojo, t.y. informaciją papildyti supratimu ir palaikymu. Todėl skatinčiau vengti tokių frazių kaip : „...narkotikai sukelia priklausomybę ir tai yra blogai“, nes vaikui tai gali nuskambėti kaip kaltinimas, geriau klausti ir kalbėti apie priežastis, kurios skatina jį vartoti, taip pat kartu aptarti, kokiais kitais būdais vaikas gali pasiekti norimų rezultatų (pvz. kas padėtų geriau mokytis). Būtinai reaguok į vaiko išsakytus jausmus ne tik atspindėjimais, bet tyrinėk juos, iš kur jam kyla pyktis, kaip jautėsi prieš pavartojimą ir pan. Sėkmės!