Jautėsi tavo empatija, tyrinėjai situaciją, jausmus, atspindėjai, kartu su vaiku ieškojai alternatyvų. Šaunuolė! Stenkis nevartoti uždarų klausimų, kurie tau nieko nepasako apie vaiką, nes atsakymai būna "taip" arba "ne". Noriu priminti vieną pokalbio dalį, kuri buvo ideali: paklausei vaiko "Kada paskutinį kartą iš tavęs tyčiojosi?, vaikas pasakė, kad šiandien, tada tu klausei: "Kokia tai buvo situacija, gal gali papasakoti?", vaikas papasakojo, kad prie tualeto, tu klausei "Kaip pasijautei tą akimirką?", vaikas sako pažemintas, tada tu akcentavai, kad niekas neturi teisės su juo taip elgtis. Tai puikus pavyzdys tau kaip tu moki vesti pokalbį t.y. tyrinėji situaciją, tada tyrinėji jausmus, atspindi, palaikai, pastiprini vaiką, akcentuoji svarbius dalykus apie netinkamą elgesį su vaiku. Linkiu sėkmės. 