Nors ir jaudinaisi, tačiau pokalbiai kaip pirmam kartui pavyko tikrai neblogai. Džiugu, kad visų pokalbių metu buvo girdėti ramybė ir šiluma tavo balse, kad išlaikei savąjį ramų kalbėjimo tempą. Laiku pokalbį nutrauki, kai jauti, kad su vaiku pasikalbėti nepavyks. Seksualinio pobūdžio skambučiuose svarbu taip pat išlaikyti jautrumą, nepamiršti, kad mums skambina vaikai ir jaunuoliai, kurie tebebręsta ir tai vyksta itin idividualiai. Būtent tai ir yra raktas nuraminti juos, kai pvz skundžiasi, kad "nestovi". Šaunu, kad nevengi vaikui pasakyti, kaip jautiesi, girdėdama jo žodžius, keiksmažodžius. Tuo pačiu primenu, kad vaiko niekaip neauklėjame, tik išreiškiame, kad įžeidinėjimais trukdys vesti sėkmingą pokalbį.