Pozityviai ir šiltai bendrauji su vaiku, naudoji atspindėjimus, atvirus klausimus, džiugu, kad nepamiršti tyrinėti vaikui kylančių jausmų. Taip pat norisi pagirti, kad ne tik teiraujiesi paie jausmus, bet juos ir natūralizuoji. Karts nuo karto suglumina tavo juokas, nes vaikas vis tik kalba rimta tema (jam nepavyksta atsikratyti priklausomybės) - tai gali būti tiesiog tavo jaudulio išraiška kalbėti girdint kitiems, tuo pačiu verta atkreipti dėmesį, kad juokas gali ir vaikui sukelti nerimą, ar rimtai su juo kalbama. Pokalbyje galėjai dar giliau paanalizuoti, kas konkrečiai nepavyko ankstesniais kartais metant rūkyti (pvz kokia buvo diena, kai vaikas po savaitės ir vėl užsidegė cigaretę, kur gavo cigarečių ir pan.). Taip pat tokiais atvejais itin svarbio veiklos alternatyvos, jas būtų gerai su vaiku aptarti - kuo vaikas galėtų užsiimti sunkiausiais momentais, kai itin suintensyvėja noras rūkyti (sportas, vaikščiojimas, muzika ir kt.).