Buvo nelengvas, bet jautrus pokalbis. Pokalbio metu jautėsi, kaip tau rūpėjo mergaitė, vis bandei išsiaiškinti, ar ji saugi, ar stipriai susipjaustė, kaip stipriai bėga kraujas. Kad tau rūpėjo rodė ir tai, kad mergaitei netiksliai atsakius, grįždavai pasitikslinti.  Nors jautėsi, kad tau nelengva, bet tikrai stengeisi būti jautri, empatiška, supratinga. Kadangi vis stengeisi suprasti kas vyksta, pokalbyje pasitaikė daug uždarų klausimų, kuriuos reikėtų keisti į atvirus klausimus, pridedant atspindėjimus: "įsivaizduoju, kaip gali būti sunku", "suprantu, kaip negera girdėti, kad tave vadina psiche" ir pan. Taip pat savižalos temoje svarbu akcentuoti, kad paprastai žmonės pjaustosi dėl didelio vidinio skausmo, kad pjaustantis palengvėja, tačiau vėliau ir vėl gali būti nelengva. Pokalbiuose ne visada būna lengva prakalbinti vaiką, tačiau labai svarbu pritaikyti visas išmoktu taisykles, kad jaustume, jog padarėme viską, kas nuo mūsų priklauso. Sėkmės ir drąsos gilinantis į vaiko situaciją!