Labai gražiai pradėjai pokalbį ir užmezgei kontaktą su vaiku, nors tema vaikui ir sudėtinga bei skaudi (geriantis tėvas). Puiku, kad išreiškei vaikui palaikymą bei supratimą, jog jo situaciją sunki, liūdinanti. Taip pat šaunu, kad padarei vieną iš svarbiausių dalykų - pasistengei nuimti kaltę bei atsakomybę nuo vaiko pečių, įvardindamas, kad alkoholizmas yra vaiko tėvo problema ir tokias problemas sprendžia suaugusieji. Vėliau pokalbyje pasimetei ir įvyko pauzė, po kurios pokalbį nutraukėme. Pokalbį tęsti buvo galima aiškinantis mergaitės saugumo situaciją tuo metu, kai tėtis girtauja, smurtauja prieš mamą, taip pat aiškinantis mergaitės santykį su mama bei mamos požiūrį į tai, kas vyksta, ieškojimą aplinkoje būdų bei pagalbos, kad mergaitė ir jos sesutė būtų saugesnės.