Pokalbio pradžioje drąsinai vaiką kalbėti, užtikrinai pokalbio konfidencialumą. Puikiai susitvarkei aiškindamasi situaciją, kas būtent nepatinka mergaitės tėvo elgesyje, taip išsiaiškinant apie seksualinę prievartą. Laiku ir pakankamai direktyviai informavai apie tai, kad tėtis neturi teisės taip elgtis, tuo pačiu palaikydama vaiką. Ateityje siūlyčiau su vaiku kalbėtis ir apie santykius su kitais artimais žmonėmis, kurie galbūt galėtų būti tie, kuriems mergaitė galėtų pasipasakot kai bus tam pasiruošusi. Taip pat galima būtų siūlyti kreiptis į Pagalbos vaikams liniją, jeigu vaiko aplinkoje nėra suaugusiųjų, kurie jam galėtų padėti ir palaikyti, nes tai kas vyksta yra neleistina ir turi būti sustabdyta.  Tokiuose pokalbiuose galima būtų dar daugiau dėmesio skirti jausmų nagrinėjimui, jų atspindėjimui bei padrąsinimui, kad vaikas paskambino ir pasakoja apie savo sunkumus.
