Milda, tavo augimas jaučiamas ne dienom, o valandom. Tiesiog pavyzdiniai pokalbių įvedimai, kantriai išlauki, kol vaikas pradeda kalbėti, raginį jį atsiverti, užtikrini, kad čia gali kalbėtis apie viską. Puikus sureagavimas į vaiko pasakymą, kad niekas nepadeda - „tikriausiai labai sunku, kai niekas nepadeda, bet gal aš galėčiau padėti?“. Pokalbyje apie patyčias užtikrinai, kad niekas neturi teisės tyčiotis. Puiku. Situacijos analizė – kaip iš vadovėlio. Atviri klausimai, raginantys atsiverti (kada tyčiojasi, kelintokai, kaip jautiesi tuo metu), situacijos analizę lydi ir jausmų tyrinėjimas. Atrodo, kad viskas einasi sklandžiai, nepamiršti net natūralizuoti ir atspindėti vaiko jausmų. Pokalbyje ypač girdisi empatija, tai labai sušildo pokalbį. Išsiaiškinusi situaciją, pasiūlei kreiptis į PVL, kurią pristatei gerai, sklandžiai, aiškiai. Galiausiai priėjai prie pokalbio pabaigos ir jį užbaigei. Puiku, tavo įgūdžiai, atrodo, tikrai įsitvirtina kuo puikiausiai. Sėkmės ir toliau!