Pokalbyje jautėsi tavo empatija ir jautrus požiūris, užtikrinai konfidencialumą, naudojai taiklių atspindėjimų. Gražiai suskambėjo padėka merginai už tai, kad ji dalinasi tokiais intymiais išgyvenimais. Mezgamas ryšys būtų buvęs gilesnis, o pokalbis efektyvesnis, jei būtum labiau patyrinėjusi merginos situaciją, pvz., pradedant nuo pačių santykių su vaikinu, baigiant priežastimis, dėl kurių šlykštisi oraliniu seksu, koks buvo tarp jų pokalbis apie tai, kaip jis vyko. Kartu verta daugiau patyrinėti ir jausmus, pvz., kaip ji jaučiasi planuodama daryti tai, kas jai atgrasu, pabūti su jais natūralizuojant jos baimę užsiimti dar nepatirtais tikrai intymiais dalykais, kurie dažnai būna daromi su žmonėmis, kuriais pasitiki. Svarbu pokalbyje atkreipti dėmesį į tai, ką vaikas vis kartoja, pvz., „girdžiu, kad vis sakai, kad baiminiesi, jog paliks, nenori pasirodyti „ne kieta“, patyrinėti šiuos momentus, pvz. dėl ko ji galvoja, kad ją paliks, kuo jai svarbu atrodyti prieš jį kieta. Sėkmės tau!