Viso pokalbio metu uždavei tikrai nemažai situaciją analizuojančių klausimų, ką mergaitė veikia su draugėmis, ar tik apie vaikinus kalbasi, ar yra koks patinkantis vaikinas ir pan. Viskas būtų puiku, jei pokalbyje būtum daugiau panaudojusi natūralizavimus, atspindėjimus, daugiau pakalbėjusi apie jausmus, nes dabar labai daug vietų sekė klausimas po klausimo. Gal tai būtų leidę vaikui daugiau pasipasakoti ir tau geriau suprasti kas vyksta: "natūralu, kad vieni susiranda porą anksčiau, o kiti vėliau. Kaip tau atrodo kaip tavo draugės susirado vaikinus?", 
"Iš to ką pasakoji, suprantu, kad  tau yra labai svarbu susirasti vaikiną, kad turėtum apie kalbėtis su draugėmis ". Pokalbis tikrai buvo nelengvas, nes mergaitė buvo užstrigusi su vienu klausimu, kaip susirasti vaikiną, bet šitoje vietoje ir norėjosi, kad daugiau paanalizuotum, taip greitai nepaleistum klausimo į kurį tau neatsako, nes buvo galima suprasti, kad mergaitė tikriausiai jaučiasi atstumta, nepilnavertė draugė.