Patiko tavo aktyvus vaiko klausymas (Mhm, Mhm). Gilinaisi į situaciją ir uždavei svarbius klausimus dėl amžiaus. Klausimus "AR" pasistenk pakeisti į atvirus "(Kaip dažnai/kuo iš suaugusių pasitikėtum/ką planuoji toliau daryti su šia draugyste). Labai geras buvo tavo klausimas: iš ko sprendi, kad esi nėščia. Svarbu pokalbyje atspindėti, kai vaikas pasakoja apie netinkamą elgesį su juo (niekas neturi teisės tavęs skriausti, liesti tavo kūno be tavo sutikimo) "Tu pasakoji, kad tau skaudėjo, kad nenorėjai mylėtis, bet tuo pačiu, girdžiu, sakai, kad jis tau patinka ir planuoji dar susitikti - ką pati apie tai galvoji?" Kai vaikas pasakoja apie patiriamą smurtą/prievartą, klausiame, kur šiuo metu yra vaikas/kur yra smurtautojas, stengiamės įvertinti, kokia šiuo metu yra reikalinga pagalba, ar vaikas yra saugus, jeigu ne, kalbame apie būtinybę ieškoti/kviestis pagalbos. Tau puikiai sekasi, linkiu ir toliau sėkmingai gilinti žinias :)