Labai gerai formuluoji atvirus klausimus (pvz. o kas tas viskas?, kuom VL galėtų tau padėti?), gražiai atspindi (pvz. Tu sakai, kad jautiesi įskaudinta savo draugų), labai skatini kalbėti (pvz. girdžiu tave, klausausi tavęs). Kas trukdė šitame pokalbyje buvo neatitikimas tarp tavo kalbėjimo tempo ir energingo balso, bei lėto ir nuvargusio skambinančiosios tempo. Tokiu atveju reikia truputį pristabdyti save. Taip pat į kai kuriuos labai gerus savo klausimus nesulaukei atsakymo. Kartais mes turime kreipti dėmesį ne tik į turinį, ką sako skambinantysis, bet ir procesą (t.y. kaip vyksta pokalbis). Į tai galima atreaguoti pvz. "Tu neatsakei į mano klausimą. Suprantu, kad jautiesi labai liūdna, norėčiau tau padėti, bet tam reikia, kad suprasčiau, ką išgyveni / kas nutiko. Tam man reikia, jog papasakotum". 