(Kartu su Viktorija).
Pokalbyje su vaiku tikrai buvo galima jausti, kad tau rūpi vaikas ir jo patiriami sunkumai. Pasitikslinusi, kad vaikui akiniai yra būtini labai gražiai atspindėjai ir stengeisi nuimti kaltę. Tik tai padarei šiek tiek pavėluotai, jau pokalbio pradžioje vos tik išgirdusi, kai vaikas sako, kad "iš manęs šaiposi" turi vaiką informuoti, kad niekas neturi teisės su juo taip elgtis. Taip pat nepamiršk lygiagrečiai analizuoti ir vaiko jausmus, ko šiame pokalbyje pritrūko, o juos išgirdusi stenkis su jais išbūti ir natūralizuoti. Taip pat klausdama apie jausmus, stenkis jų nesiūlyti, o kviesk vaiką, kad jis pats juos papasakotų. Tokiuose pokalbiuose labai svarbu ir kuo tiksliau išsiaiškinti apie pačias patyčias, ką tu antroje pokalbio dalyje visai sėkmingai ir stengeisi padaryti. Tai tau vėliau padėtų jau kalbantis su vaiku apie galimas alternatyvas ir leistų vaikui ir pačiam lengviau suprasti, kad be suagusiųjų pagalbos patyčios dažniausiai nesiliauja.