Visai neblogai susitvarkei su visais nekonsultaciniais skambučiais. Bandei užmegzti kontaktą su vaikais, o nepavykus – stengeisi nesivelti į neproduktyvias diskusijas, su dainuojančiu vaiku labai laiku ir tinkamai užbaigei pokalbį. Visgi linkiu ryžtingiau brėžti pokalbio ribas, jį struktūruoti, nedelsiant reaguoti į tai, ką girdi ir atspindėti (girdžiu, kad dainuoji, kad keikiesi), neįsitraukti į vaiko išdaigas. Prisimink, kad ir tokiuose skambučiuose verta bandyti tyrinėti situaciją (pvz., seksualiniame pokalbyje galėjai daugiau klausti iš kur vaikui kyla klausimai apie seksą, ką jis žino apie lytinius santykius). Pokalbis seksualine tema panašu išmušė tave iš vėžių, pasimetei, uždavei daug gerų, bet uždarų klausimų, kurie tik apsunkino tavo buvimą pokalbyje. Džiugu, kad buvai empatiška ir su vaikais kalbėjai labai natūraliai – tai tikrai sušildo pokalbį (labai smagu girdėti, kad esi geros nuotaikos!) ir padeda užmegzti su vaiku ryšį. Ačiū tau!