Džiaugiuosi, kad emociškai sunkioje temoje (seksualinė prievarta) išgirdau puikų pokalbį. Visoje pokalbio eigoje iš tavęs sklido empatija, ramumas, didelis mergaitės palaikymas,  gražiais ir drąsinančiais sakiniais pelnei vaiko pasitikėjimą. Šaunu, kad naudoji daug atspindėjimų, kuriuos lydi atviri klausimai. Nors jausmų tyrinėjimas liko kiek nuošaly, tačiau įsiklausydamas gan sklandžiai tyrinėjai visą vaiko situaciją. Labai svarbu ir džiaugiuosi, kad nepamiršai įvertinti mergaitės saugumo situacijos, stengeisi nuimti kaltę bei gėdą, keletą kartų nurodei, jog patėvis elgiasi neteisėtai jos atžvilgiu. Suprantu, kad tema itin jautri, nedrąsu vaiko klausti detalių apie seksualinį smurtą, tačiau taip pat labai svarbu iki galo išsiaiškinti, kas vyksta (šį kartą likai su informacija, jog žiūrimi porno ir patėvis lenda, tačiau iki galo neišsiaiškinai, jog jis mergaitę seksualiai išnaudoja). 