Nuostabu girdėti tokį palaikymą, atjautą vaikui iš tavęs itin jautriame pokalbyje. Tau labai organiškai sekasi išbūti su vaiku, formuluoti natūralizuojančius būseną sakinius, gražius atvirus klausimus. Pavyko padaryti pagrindinius dalykus vaikui kalbant apie patiriamą tėvų engimą ir smurtą - nuimti kaltę, palaikyti, jautriai tyrinėti situaciją. Pokalbio gyliui dar kiek pritrūko jausmų, galėjai vaikui leisti atverti emocij as įvairiais momentais (kaip jaučiasi po užgauliojimų, kaip jautėsi sumušta prie svečių, kaip jaučiasi rytais, kai dar tik prasideda diena ir pan.). Taip pat kiek paskubėjai prie sprendimų, be to, vaikui sakydavai "reikia". Šį žodį geriau keisti į "verta; būtų galima; kartais padeda" ir t.t. Tyrinėjant situaciją pravartu būtų labiau gilintis į santykių su tėvais kontekstą - ar yra ir pozityvių momentų; taip pat ieškoti atsvaros mergaitės veiklose.