Pokalbio pradžia buvo tikrai nebloga. Pradėjai šiek tiek aiškintis apie situaciją namuose, kas žino apie tėvų girtavimą. Puiku, kad bandei nuimti vaiko kaltę. Pasiteiravai vaiko ar ji jaučiasi saugiai, tačiau šitoje vietoje norėjosi, kad daugiau pasitikslintum, kur yra tėtis ir mama, ar jie nėra išgėrę, ar jums bekalbant niekas neateis ir nepertrauks pokalbio, ar jos nesenai nemušė ir jai nereikia medikų pagalbos. Situacijos analizę trūko labai trumpai. Neleidai vaikui atsiverti, pasipasakoti kaip jai sekasi išbūti namuose, kur ja niekas nesirūpina, nepasidomėjai ar ji lanko mokyklą, turi draugų, ar kažkas iš mokyklos žino apie situaciją namuose ir pan. Visiškai nebuvo pasiteirauta apie vaiko jausmus ir iš karto nusprendei nukreipti į PVL. Norėjosi šiek tiek aiškesnio PVL pristatymo ir kad būtų palikta vietos vaikui pagalvoti, nes labai primygtinai siūlei kreiptis. Jei matai, kad vaikas abejoja, galima pasiūlyti paskambinti kitą dieną per vaikų liniją.