Pokalbio buvo itin gera klausytis, jautėsi itin daug empatijos, vaiko palaikymo, nuoširdaus gilinimosi į situaciją, jokio vertinimo dėl vaiko priklausomybės - šaunuolė. Pokalbyje naudojai nemažai atspindėjimų, vaikui vis parodydavai, kaip puikiai girdi, ką jis sako. Vienu metu pasirodė, kad jau skubi prie sprendimų, tačiau pati labai gražiai sugrįžai į situacijos tyrinėjimą, vaiką vedei klausimai link to, kad jis pats įvardintų, kas labiausiai jį skatina rūkyti ir kas yra didžiausia motyvacija mesti. Vis pasitaiko dar uždarų klausimų, bet jie šiame pokalbyje nebuvo dominuojantys ir savo atspindėjimais bei vėliau sekančiais atvirais klausimais pati puikiai vaiką vėl atverdavai.