Gražiai pradėjai pokalbį, domėjaisi situacija vis apibendrindama tai, ką jau išgirdai. Išgirdusi, kad mergina yra nuo visko pavargusi, neturi draugų, todėl jaučiasi labai vieniša ir liūdi, paklausei, ar jai kyla minčių apie savižudybę. Įvertinai savižudybės riziką, atspindėjai ambivalenciją (mergina skambina į VL, ieško pagalbos). Apie būdus nusižudyti kalbame tiek, kiek reikia situacijai (rizikai) išsiaiškinti, tačiau klausimą „Kada vėl planuoji?“ tokiais atvejais geriau keisti klausimu „Ar dar planuoji?“ (šiuo atveju uždaras klausimas, vengtinas kalbant kitomis temomis, labiausiai tinkamas). Pokalbio pabaigoje, norėdama užsitikrinti, kad mergina nieko sau nepasidarys, paprašei, kad mergina vėl paskambintų.